**ZMLUVA O DIELO**

uzavretá podľa ust. § 536 a nasl. zákona č. 513/1991 Zb. Obchodný zákonník

**Zhotoviteľ:**

Obchodné meno:

Sídlo:

IČO:

DIČ:

IČDPH:

Zapísaný v:

Telefón:

E-mail:

Štatutárny orgán:

**(ďalej len „zhotoviteľ“)**

**Objednávateľ:**

Obchodné meno: **CULTUS Ružinov, a.s.**

Sídlo: Ružinovská 28, 820 09 Bratislava

IČO: 35874686

DIČ: 2021773941

Zapísaný v:  v Obchodnom registri Okresného súdu Bratislava I, odd.: Sa, vložka č. 3262/B

Telefón: +421 903 388 757

E-mail: peter.valuch@cultusruzinov.sk

Štatutárny orgán: Ing. František Fabián, predseda predstavenstva

\_\_\_\_\_\_\_\_\_\_\_\_\_\_\_\_\_, člen predstavenstva

**(ďalej len „objednávateľ“)**

**Článok I.**

**Predmet zmluvy**

Zhotoviteľ sa zaväzuje vykonať pre objednávateľa dielo špecifikované v článku II. tejto zmluvy a objednávateľ sa zaväzuje zaplatiť zhotoviteľovi cenu za jeho vykonanie špecifikované v článku VIII. tejto zmluvy.

**Článok II.**

**Predmet plnenia (dielo)**

Predmetom plnenia je: rekonštrukcia odovzdávacej stanice tepla v Dome kultúry Ružinov podľa priloženého výkazu výmer (príloha č. 1) (ďalej len „dielo“). Zhotoviteľ je povinný vykonať rekonštrukciu – dielo v súlade s touto zmluvou a tak, aby bola odovzdávacia stanica tepla v DK Ružinov plne funkčná.

**Článok III.**

**Termín vykonania diela**

1. Termín začatia vykonávania diela je najneskôr do 5 dní odo dňa uzavretia zmluvy.
2. Zhotoviteľ sa zaväzuje vykonať dielo najneskôr do 90 dní odo dňa uzavretia zmluvy.

**Článok IV.**

**Miesto vykonania diela**

Miestom vykonania diela je Dom kultúry Ružinov, Ružinovská 28, 820 09 Bratislava.

**Článok V.**

**Práva a povinnosti objednávateľa**

1. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený písomnou formou sa dožadovať toho, aby zhotoviteľ vykonával dielo riadnym spôsobom a odstránil následky vzniknuté vykonávaním diela v rozpore so svojimi povinnosťami. V prípade, ak tak zhotoviteľ neurobí v primeranej lehote mu na to poskytnutej, je objednávateľ oprávnený odstúpiť od zmluvy.

**Článok VI.**

**Práva a povinnosti zhotoviteľa**

1. Zhotoviteľ je povinný vykonať dielo na svoje náklady, riadne, v dohodnutom čase a v súlade s touto zmluvou ako aj s technickými predpismi a normami.
2. Pri vykonávaní diela sa zhotoviteľ zaväzuje postupovať s náležitou odbornou starostlivosťou a zodpovednosťou, v súlade so všeobecne záväznými právnymi predpismi a normami a v súlade s pokynmi objednávateľa. Zhotoviteľ nie je pri určení spôsobu vykonania diela viazaný pokynmi objednávateľa. Pri vykonávaní diela je zhotoviteľ povinný dodržiavať všetky technické, bezpečnostné, protipožiarne a hygienické predpisy.
3. Po celú dobu vykonávania diela objektívne zodpovedá zhotoviteľ v plnom rozsahu za bezpečnosť a ochranu zdravia svojich pracovníkov alebo osôb s ním spolupracujúcich a zaistí vybavenie týchto pracovníkov náležitými ochrannými pomôckami.
4. Zhotoviteľ bude počas vykonávania diela viesť “stavebný denník“.
5. Zhotoviteľ môže vykonaním diela poveriť aj inú osobu. Pri vykonávaní diela inou osobou má zhotoviteľ zodpovednosť, akoby dielo vykonával sám.
6. Zhotoviteľ zabezpečí na svoje náklady a nebezpečenstvo dopravu a skladovanie strojov, zariadení a materiálov nevyhnutných na riadne vykonanie diela.

**Článok VII.**

**Odovzdanie diela**

1. Objednávateľ je povinný prevziať len riadne ukončené dielo, ktoré nemá vady. Za riadne ukončené (vykonané) sa považuje dielo, ktoré zodpovedá požiadavkám na vykonanie diela podľa tejto zmluvy a právnych predpisov, spĺňa všetky určené parametre a nevykazuje žiadne vady.
2. Na protokolárne prevzatie a odovzdanie diela zhotoviteľ objednávateľa písomne alebo iným vhodným spôsobom vyzve s tým, že v tejto výzve určí deň a čas odovzdania diela.
3. Zmluvné strany sú povinné zúčastniť sa odovzdania a prevzatia diela.
4. O odovzdaní predmetu diela sa zmluvné strany zaväzujú spísať protokol o odovzdaní a prevzatí predmetu diela (ďalej len „protokol“). Protokol bude okrem iného obsahovať zo strany zhotoviteľa stručný opis priebehu vykonania diela. Dňom podpísania tohto protokolu sa dielo považuje za prevzaté a odovzdané. Za objednávateľa prevezme dielo Peter Valúch, resp. iná osoba určená objednávateľom.

**Článok VIII.**

**Cena za dielo a platobné podmienky**

1. Cena za dielo je stanovená dohodou zmluvných strán, a to na základe cenovej ponuky vyhotovenej zhotoviteľom, ktorá je ako príloha č. 2 neoddeliteľnou súčasťou tejto zmluvy a je dohodnutá ako cena maximálna. Cena za dielo je dohodnutá vo výške \_\_\_\_\_\_\_\_\_\_\_\_\_\_\_\_\_ EUR bez DPH (slovom: \_\_\_\_\_\_\_\_\_\_\_\_\_\_\_\_\_\_ eur bez dane z pridanej hodnoty), **\_\_\_\_\_\_\_\_\_\_\_\_\_\_ s DPH** (slovom: \_\_\_\_\_\_\_\_\_\_\_\_\_\_\_\_\_\_ eur s daňou z pridanej hodnoty). Zhotoviteľ vyhlasuje, že na riadne vykonanie diela postačujú výkony a materiály podľa prílohy č. 1 a teda zvýšenie ceny diela v dôsledku akýchkoľvek dodatočných prác či použitia dodatočných materiálov je vylúčená.
2. Nárok zhotoviteľa na zaplatenie ceny za dielo vzniká odovzdaním diela objednávateľovi. Objednávateľ je povinný zaplatiť túto časť ceny za dielo na základe faktúry vystavenej zhotoviteľom. Splatnosť faktúry je 15 dní odo dňa odovzdania diela objednávateľovi.
3. Za deň úhrady sa považuje deň, kedy sú finančné prostriedky pripísané na účet zhotoviteľa.
4. V prípade omeškania objednávateľa s úhradou ceny za dielo o viac ako 20 dní bude zhotoviteľ oprávnený od tejto zmluvy odstúpiť.

**Článok IX.**

**Nebezpečenstvo škody na veci**

Nebezpečenstvo škody na diele znáša zhotoviteľ.

**Článok X.**

**Zodpovednosť za vady**

1. Zhotoviteľ sa zaväzuje, že dielo bude zodpovedať požiadavkám na vykonanie diela podľa tejto zmluvy a právnych predpisov, nebude vykazovať žiadne vady a bude spĺňať všetky určené parametre.
2. Zhotoviteľ zodpovedá za vady, ktoré má dielo v čase jeho odovzdania objednávateľovi a počas záručnej doby. Záručná doba je 5 rokov a začína plynúť momentom riadneho odovzdania diela. V prípade, ak sa počas záručnej doby vyskytne na diele vada, záručná doba plynie nanovo odo dňa odstránenia takej vady. Záručná doba neplynie po dobu, po ktorú dielo alebo jeho časť nie je možné užívať pre vadu a tiež po dobu od uplatnenia vady až do jej odstránenia.
3. V prípade, ak ide o vady, za ktoré zodpovedá zhotoviteľ, zaväzuje sa zhotoviteľ začať s odstraňovaním zistených vád uplatnených objednávateľom do 5 pracovných dní odo dňa ich uplatnenia. V prípade havárie alebo vady ohrozujúcej bezpečnosť osôb alebo prevádzky objektu – Domu kultúry Ružinov, je zhotoviteľ povinný začať odstraňovať vadu najneskôr do 24 hodín a odstrániť ju najneskôr do 48 hodín od oznámenia vady objednávateľom, ak objednávateľ neurčí inak. Pokiaľ zhotoviteľ nezačne s odstraňovaním vád v určenej lehote v zmysle tohto bodu, objednávateľ je oprávnený zadať odstránenie uplatnenej vady tretej osobe a zhotoviteľ je povinný takto vzniknuté náklady na toto odstránenie vady uhradiť.

1. Pri odstrániteľnej vade diela je objednávateľ oprávnený požadovať jej bezplatné odstránenie opravou (resp. úhradu nákladov podľa predchádzajúceho bodu) a má voči zhotoviteľovi nárok na náhradu škody, ktorá objednávateľovi v súvislosti s vadou vznikla. V prípade, ak k odstráneniu vady nedôjde v primeranej lehote, má objednávateľ nárok na zľavu z ceny diela, resp. je oprávnený od tejto zmluvy odstúpiť a má voči zhotoviteľovi nárok na vrátenie ceny za dielo a nárok na náhradu škody, ktorá objednávateľovi v súvislosti s vadou vznikla. V prípade, ak ide o vadu, ktorá je neodstrániteľná, je objednávateľ oprávnený požadovať primeranú zľavu z ceny za dielo, resp. je oprávnený od tejto zmluvy odstúpiť a má voči zhotoviteľovi nárok na vrátenie ceny za dielo a nárok na náhradu škody, ktorá objednávateľovi v súvislosti s vadou vznikla.

**Článok XI.**

**Sankcie**

1. V prípade, ak zhotoviteľ poruší povinnosť vykonať dielo včas, bude objednávateľ oprávnený uplatniť si zmluvnú pokutu vo výške 0,05% z ceny za dielo bez DPH za každý deň omeškania.
2. V prípade, ak sa objednávateľ dostane do omeškania so zaplatením ktorejkoľvek časti ceny za dielo, bude zhotoviteľ oprávnený uplatniť si úrok z omeškania vo výške 0,05% z ceny za dielo bez DPH za každý deň omeškania.
3. Odstúpenie od zmluvy sa nedotýka nároku na zaplatenie zmluvnej pokuty.

**Článok XII.**

**Záverečné ustanovenia**

1. Zmluvné strany sa dohodli, že zmluvný vzťah založený medzi nimi touto zmluvou sa riadi ustanoveniami zákona č. 513/1991 Zb. Obchodný zákonník.
2. Zmluva nadobúda platnosť dňom jej uzavretia a účinnosť dňom nasledujúcim po jej zverejnení na webovom sídle objednávateľa, kde sa zverejňuje v plnom rozsahu.
3. Písomnosti, týkajúce sa záväzkov medzi zmluvnými stranami, ktoré vyplývajú z tejto zmluvy, sa budú doručovať osobne alebo poštou.
4. V prípade osobného doručovania doručuje jedna zmluvná strana (odosielateľ písomnosti) druhej zmluvnej strane (adresátovi) osobe oprávnenej prijímať písomnosti za túto zmluvnú stranu, pričom písomnosť sa považuje za doručenú podpisom tejto osoby na rovnopise doručovanej písomnosti.
5. V prípade doručovania písomnosti prostredníctvom pošty doručuje jedna zmluvná strana (odosielateľ písomnosti) druhej zmluvnej strane (adresátovi), na jej adresu sídla uvedenú v tejto zmluve. Ak nie je možné doručiť adresátovi písomnosť na túto adresu, považuje sa deň, keď pošta písomnosť vrátila odosielateľovi ako nedoručiteľnú zásielku, resp. s označením adresát neznámy, alebo deň keď ju adresát odmietol prevziať, za deň doručenia. Účinky doručenia nastávajú aj vtedy, ak sa o tom adresát nedozvedel. Ak sa zmení adresa sídla niektorej zo zmluvných strán je táto zmluvná strana povinná druhej zmluvnej strane písomne oznámiť novú adresu sídla bez zbytočného odkladu. V prípade nesplnenia tejto povinnosti sa doručuje na adresu uvedenú v zmluve s dodržaním postupu podľa tohto článku tejto zmluvy.
6. Odstúpenie od tejto zmluvy musí byť uskutočnené v písomnej forme a doručené druhej zmluvnej strane osobne alebo poštou. Účinky odstúpenia nastávajú dňom jeho doručenia druhej zmluvnej strane.
7. Zmluvné strany sa zaväzujú spolupracovať a poskytovať si navzájom súčinnosť pri plnení záväzkov podľa tejto zmluvy.
8. Túto zmluvu možno meniť alebo zrušiť len dohodou zmluvných strán v písomnej forme.
9. V prípade, ak niektoré ustanovenie tejto zmluvy stratí platnosť a/alebo účinnosť, ostatné ustanovenia tejto zmluvy zostávajú platné a účinné a zmluvné strany sa zaväzujú nahradiť neplatné a/alebo neúčinné ustanovenie takým platným a/alebo účinným ustanovením, ktoré čo možno najviac zodpovedá účelu neplatného a/alebo neúčinného ustanovenia.
10. Zmluva je vyhotovená v dvoch vyhotoveniach, z ktorých každá zo zmluvných strán obdrží po jednom vyhotovení.
11. Zmluvné strany vyhlasujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne za účasti oboch zmluvných strán podpisujú.

Príloha č. 1: Výkaz výmer

Príloha č. 2: Cenová ponuka

Zhotoviteľ: Objednávateľ:

V \_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CULTUS Ružinov, a.s.

Ing. František Fabián

predseda predstavenstva

V \_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CULTUS Ružinov, a.s.

.........................

člen predstavenstva